**ΔΙΑΓΩΝΙΣΜΟΣ**

**ΔΗΜΙΟΥΡΓΙΑΣ ΜΑΣΚΟΤ**

****



Στο πλαίσιο της συμμετοχής του στο πρόγραμμα **«Ασφαλές Σχολείο στο Διαδίκτυο»,** το Δημοτικό Σχολείο Έγκωμης Α΄ (ΚΑ) προκηρύσσει διαγωνισμό με θέμα **τη δημιουργία μασκότ.**

Τα παιδιά καλούνται να φτιάξουν τη δική τους μασκότ για την ασφαλή χρήση του διαδικτύου λαμβάνοντας υπόψην τους πιο κάτω όρους του διαγωνισμού:

* **ΌΡΟΙ ΔΙΑΓΩΝΙΣΜΟΥ:**
1. Στον διαγωνισμό μπορούν να συμμετάσχουν μόνο παιδιά που φοιτούν στον Α΄ Κύκλο του σχολείου μας.
2. Το κάθε παιδί δικαιούται να λάβει μέρος μόνο με μία συμμετοχή.
3. Η μασκότ μπορεί να είναι υπό μορφή ζωγραφιάς ή τρισδιάστατη.
4. Για τη δημιουργία της μασκότ μπορούν να χρησιμοποιηθούν οποιαδήποτε υλικά, χωρίς περιορισμούς.
5. Η μασκότ πρέπει να έχει άμεση σχέση με το θέμα της ασφάλειας στο διαδίκτυο και να συνοδεύεται από ένα σλόγκαν (π.χ. Μάθε να ‘κολυμπάς’ πριν ‘σερφάρεις’ στο διαδίκτυο).
6. Στη δημιουργία πρέπει να αναγράφεται το όνομα και το επίθετο του παιδιού καθώς και το τμήμα του.
7. Η τελευταία ημερομηνία παράδοσης των έργων είναι η **20η Φεβρουαρίου 2019.**
8. Τα τρία καλύτερα έργα θα βραβευτούν σε ειδική τελετή που θα γίνει στο σχολείο και στα παιδιά θα δοθεί δίπλωμα και δώρο.
9. Την κριτική επιτροπή για την επιλογή των τριών καλύτερων έργων θα απαρτίζουν οι εκπαιδευτικοί: Nόνη Ελευθερίου (υπεύθυνη προγράμματος), Χάρης Χαραλάμπους (μέλος της Επιτροπής για την ασφάλεια στο διαδίκτυο), Ράνια Φωτίου (μέλος της Επιτροπής για την ασφάλεια στο διαδίκτυο) και Ελένη Ρούσου (δασκάλα Εικαστικής Αγωγής).
10. Η μασκότ που θα αποσπάσει το 1ο βραβείο θα ψηφιοποιηθεί και θα εκτυπωθεί σε ρούχινες τσάντες ψωνίσματος οι οποίες θα δοθούν σε όλα τα παιδιά του σχολείου.

Καλή επιτυχία!

Η επιτροπή για το Ασφαλές Σχολείο στο Διαδίκτυο